شەفەق نیوز/ محمد ئەمین مەڵا حەسەن، قایمقام وەرین خانەقین، ئمڕوو چوارشەممە، راگەیان مەرەقەزکردنی لەلایەن دادگاگە لە ئیدارەی گەرمیان، و بیگوناحکردنی لە توومەتەکان.
وەرجەیە، لە ١٦ی کانون یەکەم ٢٠٢٠، دادگای تاوانەکان کەرکوک فەرمان دوو ساڵ زیندانی لەبان محمد مەڵا حەسەن قایمقام وەرین قەزای خانەقین دەرکرد.
محمد مەڵا حەسەن ئەرا ئاژانس شەفەق نیوز وت: نەرێنیگ لەبان فەرمان زیندانکردنی لەلایەن دادگای تاوانەیل کەرکوک لە مانگ کانون یەکەم گوزەیشتە کردم، و قانجازی کردم، و بیگوناح لە  تاوان پێشێلکردن لەبان دارایی گشتی، و توومەت گواستنەوەی گەراج کەلار- خانەقین و وەکراداین گەراجە وەرینەگە  کریا.
مەڵا حەسەن دووپات کرد ک ئەو ریکارەیلە لە کار گەراجەگەی کەلار- خانەقین کردمە، یاسایی و ئەمنی بوین لەبنەمای بڕیارەیلیگ فەرمی لە ئەنجومەن ناوخۆیی لە ساڵ ٢٠٠٧ ئەرا مقەیەتیکردن هاووڵاتیبەکان لە پەلامار و هەڕەشەیل تیرۆری لە سای بوشاییە سیاسییەگە بوی، و دووپات کرد ک هیچ پێشێلکردنیگ یاسایی یا ئیدارەیی نەکردمە، و هیچ باوەتیگ  تاوانبارم نێکەێد.
